סם אלטמן

סמואל (סם) ה. אלטמן (באנגלית: Samuel H. "Sam" Altman; נולד ב-22 באפריל 1985) הוא יזם יהודי-אמריקאי, משקיע, מתכנת, ובלוגר. הוא מנכ"ל OpenAI ונשיאה לשעבר של Y Combinator.

בשנת 2023 נבחר על ידי הג׳רוזלם פוסט ליהודי המשפיע בעולם.

קורות חיים
אלטמן נולד למשפחה יהודית, וגדל בסנט לואיס, מיזורי. אמו היא רופאת עור. הוא החל ללמוד מדעי המחשב באוניברסיטת סטנפורד, אולם נשר מבלי שהשלים תואר ראשון.

אלטמן מתגורר בסן פרנסיסקו עם בן זוגו, וצמחוני מאז ילדותו.

קריירה 
בשנת 2005, בגיל 19, אלטמן הקים במשותף  את Loopt, יישום סלולרי של רשת חברתית מבוסס מקום. אלטמן היה  מנכ"ל החברה.  לאחר גיוס של יותר מ-30 מיליון דולר בהון סיכון, Loopt נסגרה בשנת 2012 לאחר שלא הצליחה להשיג את יעדיה. היא נרכשה על ידי חברת גרין דוט תמורת 43.4 מיליון דולר.

Y Combinator 

אלטמן נעשה שותף באקסלרטור Y Combinator בשנת 2011.  בשנת 2014 מונה לנשיא האקסלרטור על ידי פול גרהם, אחד ממקימי האקסלרטור. באותה שנה הודיע אלטמן כי שווי סך החברות שהוקמו דרך YC  הוא יותר מ-65 מיליארד דולר. 

ב- 2015 הודיע אלטמן על הקמת קרן השקעות של האקסלרטור, שתסייע לחברות שכבר קמו והבשילו.  באותה שנה הכריז על פתיחת מעבדה מחקר של YC.  המעבדה עסקה  מאז במחקרים על עתיד המיחשוב, חינוך, והקמת ערים חדשות.  

במרץ  2019 הודיעה YC על העברת אלטמן מתפקיד נשיא החברה לתפקיד יו"ר הדירקטוריון, על מנת לאפשר לו להתרכז בחברת OpenAI .  נכון ל- 2020, אלטמן אינו קשור יותר ל- YC.

השקעות 
הוא משקיע בחברות רבות, כולל Airbnb, Stripe, Reddit, Asana, Pinterest, Teespring, Zenefits, FarmLogs, True North, Shoptiques, Instacart, Optimizely, Verbling, Soylent, Reserve, Vicarious, Clever, Notable PDF (now Kami) ו-Change.org.

הוא היה מנכ"ל Reddit במשך שמונה ימים בשנת 2014 לאחר שהתפטר המנכ"ל הקודם וונג. הוא הודיע על חזרתו של סטיב הופמן כמנכ"ל ב-10 ביולי 2015.

אנרגיה גרעינית 
הוא יו"ר הדירקטוריון של הליון ושל אוקלו, שתי חברות אנרגיה גרעינית. לדבריו, אנרגיה גרעינית היא אחד התחומים החשובים ביותר בפיתוח הטכנולוגי.

OpenAI 

אלטמן הוא מנכ"ל OpenAI, חברת מחקר למטרות רווח שמטרתה לקדם את הבינה המלאכותית באופן שיועיל ככל שניתן לאנושות, במקום לגרום נזק.

בשנת 2023 הוא הופיע ברשימה השנתית "טיים 100" של המגזין "טיים".

פוליטיקה 
בשנת 2019 ערך אלטמן גיוס תרומות בביתו בסן פרנסיסקו למועמד הדמוקרטי לנשיאות אנדרו יאנג.

במאי 2020 תרם 250 אלף דולר ל"הגשר האמריקני במאה ה-21", SUPER PAC, שתמך במועמד הדמוקרטי לנשיאות ג'ו ביידן.

בתחילת יוני 2023 הוא הגיע לביקור בישראל ונפגש עם הנשיא יצחק הרצוג, במסגרת סיבוב פגישות עולמי שהוא עורך עם מנהיגים ברחבי העולם.

קישורים חיצוניים

הערות שוליים 

בוגרי אוניברסיטת סטנפורד
מתכנתים יהודים
מתכנתים אמריקאים
יזמים יהודים
יזמים אמריקאים
בלוגרים יהודים
בלוגרים אמריקאים
צמחונים יהודים
צמחונים אמריקאים
משקיעי הון סיכון יהודים
משקיעי הון סיכון אמריקאים
יהודים שהופיעו ברשימת טיים 100
אמריקאים שהופיעו ברשימת טיים 100
אמריקאים שנולדו ב-1985
להט"בים יהודים
להט"בים אמריקאים